Գալուստ ՍԱՀԱԿՅԱՆ. - Ցանկացած կառույց երբ ստեղծվում է, նախ և առաջ պատասխանատվության մասին պետք է խոսվի: Իսկ այստեղ խոսում են միայն իրավունքների մասին, վարկաբեկելու մասին: Այսինքն, խնդիրը, նպատակը հստակ պետք է լինի` լավ ընտրություններ անցկացնել: Այս որոշումը ոչ միայն ընդունելի է մեզ համար, այլև կարծում եմ` լավ ընտրություններ անցկացնելու շուրջ միավորվելու գաղափարն ինքներս ենք առաջարկել: ԱԺ քաղաքական ուժերը դեռևս 15-20 օր առաջ համախմբվել և համաձայնություն են տվել, դրանից հետո եղել է համապատասխան հռչակագիր, որը նաև քննարկվել է միջազգային կառույցների հետ: Դրա արդյունքում ԱԺ նախագահը ներկայացրել է փաստաթուղթը, որի տակ «բանավոր ստորագրել» են խորհրդարանական բոլոր քաղաքական ուժերը: Իսկ այսօր նոր գործընթաց է սկսվել: Այս մարդիկ չեն կարողանում պատկերացնել, որ չի կարելի ինչ-որ մի շտաբ ստեղծել և դրան վերագել բոլոր լիազոր մարմինների իրավունքներն ու չասել, թե ստեղծվող շտաբի պատասխանատվությունը ո՞րն է, ո՞վ պետք է պատասխան տա: Առավել ևս, ԱԺ-ում ավելի շատ ընդդիմադիր ուժերի դրսևորում կլինի, քան իշխանական: Բոլոր առաջարկները քննարկելու են բոլորը միասին: Եվ աշխատանքային պայմանները թույլ են տալիս օպերատիվ ձևով իրագործել որոշումները: Ոչ թե ԱԺ իշխանական կուսակցությունները փորձում են ավանգարդային դերում լինել, այլ փորձում են ընդամենն օգտագործել խորհրդարանի հնարավորությունները: